നിര്ധന കുടുംബങ്ങള്ക്ക് സൗജന്യമായി ഭൂമി നല്കി ജസ്റ്റിന് കുമാറും കുടുംബവും താനൂര്: നിര്ധന കുടുംബങ്ങള്ക്ക് സൗജന്യമായി ഭൂമി നല്കി ജസ്റ്റിന് കുമാറും കുടുംബവും.മൂച്ചിക്കല് ജനശക്തി കുടുംബശ്രീ 15ാം വാര്ഷികാഘോഷ വേളയിലാണ് ഭൂമി കൈമാറ്റം നടത്തിയത്. സമീപവാസികളായ കൊല്ലരിക്കാട്ടില് കദീജ, സുറുമാജ്യാരകത്ത് ഷാഹുല് ഹമീദ് എന്നിവരുടെ കുടുംബങ്ങള്ക്കാണ് സൗജന്യമായി ഭൂമി നല്കിയത്.ചിത്രലേഖ സെക്രട്ടറിയായുള്ള ജനശക്തി കുടുംബശ്രീ യൂനിറ്റിെന്റ വാര്ഷികാഘോഷ വേദിയാണ് മാതൃക പ്രവര്ത്തനത്തിന് സാക്ഷ്യം വഹിച്ചത്. മൂച്ചിക്കലിലെ ആന്വില്ലയില് നടന്ന ചടങ്ങില് ജസ്റ്റിന് കുമാര്, ചിത്രലേഖ, മക്കളായ അന്ന, എബിന് എന്നിവര് ചേര്ന്ന് ഭൂമിയുടെ രേഖകള് കൈമാറി. താനാളൂര് പഞ്ചായത്ത് പ്രസിഡന്റ് കെ.എം. മല്ലിക, കുടുംബശ്രീ സി.ഡി.എസ് ചെയര്പേഴ്സന് എം.പി. സൗമിനി, രായിരിമംഗലം എസ്.എം.എം ഹയര് സെക്കന്ഡറി സ്കൂള് അധ്യാപിക ഷൈനി, ജനശക്തി കുടുംബശ്രീ പ്രസിഡന്റ് പുഷ്പലത, സുലൈഖ, മുന് പഞ്ചായത്ത് പ്രസിഡന്റ് സി. പ്രഭാകരന്, ചന്ദ്രമതി എന്നിവര് സംസാരിച്ചു.The post നിര്ധന കുടുംബങ്ങള്ക്ക് സൗജന്യമായി ഭൂമി നല്കി ജസ്റ്റിന് കുമാറും കുടുംബവും first appeared on MalayalamExpressOnline.